पब्लिक हेल्थ विभाग ने 14 लाख का बिल दिया
बिजली बिल नहीं भरने पर माहिलपुर ब्लॉक के 61 गांवों के वाटर सप्लाई कनेक्शन कटे
जेई ने कहा-पब्लिक हेल्थ विभाग से रिकवरी होने पर ही कनेक्शन जोड़ेंगे
भास्करसंवाददाता|सैलाखुर्द/माहिलपुर
सरकारीविभागों पर पावरकॉम का करोड़ों रुपए बिजली बिल बकाया है। रिकवरी करने के लिए अब पावरकॉम ने कनेक्शन काटने शुरू कर दिए हैं। इसी के तहत करीब 61 गांवों को सप्लाई करने वाले वाटर सप्लाई घरों के बिजली कनेक्शन काट दिए गए हैं। इनमें 50 सैलाखुर्द के और 11 माहिलपुर ब्लॉक के हैं। इसमें कंडी क्षेत्र के गांव जैजों दोआबा और गांव गज्जर के सरकारी जल सप्लाई घर भी हैं। गज्जर के जल घर से चार गांवों गज्जर, महदूद, भातपुर जोगिया तथा गांव लसाडा में पानी की सप्लाई होती है।
पावरकॉम के जेई प्रदीप कुमार ने बताया जैजों के सरकारी जल घर पर 14.50 लाख और गज्जर के जल घर पर 44.50 लाख का बिजली बिल बकाया है। उन्होंने कहा पब्लिक हेल्थ विभाग से रिकवरी होने के बाद ही दोबारा कनेक्शन जोड़ा जाएगा। सैलाखुर्द पावरकॉम के एसडीओ नरिंदर सिंह ने बताया कि उनके एिरया में आने वाले गांव पोसी से हिमाचल की सीमा से सटे गांव जैजों दोआबा तक 50 गांवों के सरकारी संस्थानों पर विभाग का करोड़ों रुपए बकाया है। बिल नहीं देने पर कार्रवाई करने के निर्देश मिले हैं। उन्होंने बताया दिसंबर में 79 लाख रुपए की रिकवरी के बाद इस क्षेत्र में पब्लिक हेल्थ विभाग की ओर 3 करोड़ 35 लाख, सुविधा सेंटरों की तरफ 3 करोड़ 42 लाख रुपए, क्षेत्र के अस्पतालों पर 4 लाख 43 हजार रुपए बिल बकाया है। कुछ घरों, दुकानों और प्राइवेट संस्थानों की तरफ भी बिल बकाया हैं, जिनकी रिकवरी के लिए टीमें गठित कर कार्रवाई शुरू कर दी गई है।
एसडीओ बोले: पानी सप्लाई लेने वाले 90% डिफाल्टर
वाटरसप्लाई विभाग के एसडीओ संतोख सिंह ने कहा लोगों से जो कलेक्शन होती है, वह विभाग को जमा करवा दी जाती है। पानी सप्लाई लेने वालों में 10% लोग ऐसे हैं जो बिल देते हैं, 90% लोग डिफाल्टर हैं। उन्होंने माना पावरकॉम ने जैजों तथा गज्जर के ट्यूबवैल के कनेक्शन काटे हैx। इसके लिए लोगों को नोटिस जारी कर पानी के बिल जमा करवाने को कहा है। अगर 10% पैसा भी जमा हो जाए तो ट्यूबवैल चालू करवा सकते हैं। जैजों से तो कुछ पैसे मिले हैं पर गज्जर, महदूद, भातपुर लसाडा से कोई पैसा नहीं मिला। उन्होंने कहा कि ट्यूबवैल चालू करवाने के लिए अब डिफाल्टरों को पैसे जमा करवाने ही होंगे।
माहिलपुर ब्लॉक के इन 11 गांवों में हुई कार्रवाई
माहिलपुरपावरकॉम के एसडीओ महिंदर ने बताया शुक्रवार को विभाग ने हलुवाल, कैंडोवाल, नूरपुर, भुलेवाल गुजरां, मेहमदोवाल, भुनों, बाहोवाल, सुभानपुर, कालेवाल भगतां, नंगल खुर्द समेत 11 गांवों के कनेक्शन काटे। थाना माहिलपुर का बिल 13347 रुपए है जो एसएचओ ने 4 मार्च तक देने का भरोसा दिया है।
लोग बोले- बिल समय पर भरते हैं फिर हम ही मार क्यों
दूसरीतरफ कंडी क्षेत्र के लोगों गगन मेहदूद, शाम लाल, नरेश कुमार, गज्जर के गुरदेव सिंह, संजू कुमार, पामू राणा, लसाडा के करनैल सिंह, अर्जुन सिंह सहित अन्य लोगों का कहना है कि वह तो पब्लिक हेल्थ विभाग को समय पर बिल जमा करवाते हैं। अगर हेल्थ विभाग ने पावरकॉम को पैसे नहीं दिए तो इसमें उनका क्या कसूर है।
hin_Deva hin_Deva hin_Deva awa_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva